SK
9.6.2023
Úradný vestník Európskej únie
L 149/67
Článok 9 Eradikačné opatrenia V zamorených zónach prijmú príslušné orgány všetky tieto opatrenia na eradikáciu špecifikovaného škodcu: a) vhodné ošetrenia proti špecifikovanému škodcovi vo všetkých štádiách jeho vývoja, pri ktorých sa zohľadňuje migračná povaha dospelých škodcov, distribúcia hostiteľských rastlín a kŕmne návyky jeho lariev; b) zákaz premiestnenia vrchnej vrstvy pôdy a použitých pestovateľských substrátov zo zamorenej zóny, pokiaľ dotknutí profesionálni prevádzkovatelia nesplnili jednu z týchto podmienok pod dohľadom príslušných orgánov: i) pôda alebo pestovateľský substrát boli podrobené primeraným opatreniam na odstránenie špecifikovaného škodcu a boli prepravované v uzavretých vozidlách, čím sa zabezpečuje, že sa škodca nemôže šíriť; ii) pôda alebo pestovateľský substrát sa prepravujú v uzavretých vozidlách, čím sa zabezpečuje, že sa špecifikovaný škodca nemôže šíriť a je hlboko zakopaný na skládke.
Článok 10 Vstup špecifikovaných rastlín do Únie 1.
Špecifikované rastliny iné ako rastliny druhu Chrysanthemum L., Dianthus L. a Pelargonium l’Hérit. ex Ait.
môžu vstupovať do Únie len vtedy, ak spĺňajú jednu z týchto požiadaviek: a) pochádzajú z krajiny, v ktorej nie je známy výskyt škodcu; b) majú pôvod v oblasti, ktorú príslušná národná organizácia na ochranu rastlín označila ako oblasť bez výskytu špecifikovaného škodcu v súlade s medzinárodnými normami pre rastlinolekárske opatrenia č. 4; názov uvedenej oblasti musí byť uvedený v rastlinolekárskom osvedčení v kolónke „miesto pôvodu“; c) pred vývozom boli podrobené úradnej prehliadke a zistilo sa, že sú bez výskytu špecifikovaného škodcu, a pochádzajú z výrobnej prevádzky, ktorá spĺňa tieto podmienky: i)
je registrovaná národnou organizáciou na ochranu rastlín v krajine pôvodu a je pod jej dohľadom;
ii) počas posledných troch mesiacov pred vývozom sa vykonali úradné prehliadky a na špecifikovaných rastlinách sa nezistila a prítomnosť špecifikovaného škodcu; iii) má fyzickú ochranu proti zavlečeniu špecifikovaného škodcu; iv) počas premiestňovania pred vývozom špecifikovaných rastlín boli zabezpečené informácie umožňujúce ich vysledovateľnosť k výrobnej prevádzke; d) pred ich vývozom boli podrobené úradnej prehliadke a zistilo sa, že sú bez výskytu špecifikovaného škodcu, a pochádzajú z výrobnej prevádzky, ktorá spĺňa tieto podmienky: i)
je registrovaná národnou organizáciou na ochranu rastlín v krajine pôvodu a je pod jej dohľadom;
ii) počas troch mesiacov pred vývozom sa vykonali úradné prehliadky a na špecifikovaných rastlinách sa nezistila a prítomnosť špecifikovaného škodcu; iii) špecifikované rastliny boli podrobené účinnému ošetreniu s cieľom zabezpečiť, aby boli bez výskytu špecifikovaného škodcu; iv) počas premiestňovania pred vývozom špecifikovaných rastlín boli zabezpečené informácie umožňujúce ich vysledovateľnosť k výrobnej prevádzke; e) boli podrobené účinnému ošetreniu po zbere s cieľom zabezpečiť, aby boli bez výskytu špecifikovaného škodcu, a toto ošetrenie je uvedené v rastlinolekárskom osvedčení.